**Јавно комунално предузеће "Комуналац" Тител**

Број: 11/2020

Датум: 14.01.2020. године

Тител, Главна 14а

На основу члана 92. став 2 Закона о заштити потрошача ("Сл. гласник РС", бр. 62/2014, 6/2016 и 44/2018-др.закон, у даљем тексту : „Закон“) и члана 35.Статута Јавног комуналног предузећа „Комуналац“ тител, директор Јавног комуналног предузећa "Комуналац" Тител дана 14.01.2020. године доноси следећу

**ОДЛУКУ**

I. Овом одлуком оснива се Комисија за решавање рекламација потрошача (у даљемтексту: „Комисија“) код Јавног комуналног предузећa "Комуналац" Тител који пружа услугу од општег економског интереса у области комуналне привреде.

II. Комисија обавља следеће послове:

1. разматра рекламације потрошача и одлучује о њиховој основаности;

2. изјашњава се о захтеву потрошача наведеном у изјављеној рекламацији, и у свему поступа према важећем Правилнику о условима и начину решавања рекламација потрошача Јавног комуналног предузећa "Комуналац" Тител ( у даљем тексту:“Правилник“);

3. припрема одговоре на изјављене рекламације у складу са захтевима прописаним чланом 56. став 7. Закона и Правилника и доставља их писаним/електронским путем потрошачима.

III. Комисија се састоји од 3 члана од којих су 2 члана представници Јавног комуналног предузећa „Комуналац" Тител, а преостали један члан је представник Удружења за заштиту права потрошача „Просперитет“ Нови Сад, Улица каменичка 8/а, матични број 08806462, ПИБ, 103234320, а које удружење је уписано у евиденцију министарства надлежног за заштиту потрошача, са којим предузеће има уговор о пословно техночкој сарадњи и едукацији.

IV. У Комисију се именују следећи чланови:

- Станковић Мирослав,пословођа РЈ Водовод и канализација, представник ЈКП "Комуналац" Тител;

- Петров Снежана,пословођа РЈ Остале комуналне делатности, представник ЈКП "Комуналац" Тител;

- Васић Митар пензионер, представник Удружења за заштиту права потрошача „Просперитет“ Нови Сад.

V. Ова одлука ступа на снагу дана 14.01.2020. године и почиње да се примењује одмах након ступања на снагу.

VI. Одлуку доставити свим члановима Комисије.

У Тителу, 14.01.2020.године Директор

 Љубо Панић